

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts [pasts@livani.lv](mailto:pasts@livani.lv)

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 25. septembrī Nr.18-6

**6. Par notekūdeņu apsaimniekošanas aglomerācijas robežas noteikšanu Līvānu novada administratīvajā teritorijā.**

Saskaņā ar 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” (turpmāk – Noteikumi) 31.1 punktu prasības komunālo notekūdeņu centralizētai savākšanai un emisijai nosaka visām apdzīvotajām vietām vai to robežās esošām atsevišķām teritorijas daļām, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē (turpmāk – aglomerācija).

Noteikumu 31.2 punktā noteikts, ka vietējā pašvaldība ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi un, ja nepieciešams, precizē aglomerācijas robežas.

SIA “Līvānu dzīvokļu un komunālā saimniecība”, atbilstoši Noteikumu 31.2 punktam, izvērtēja centralizētās kanalizācijas notekūdeņu tīklu izvietojumu Līvānu pilsētā, Turkos, Jaunsilavās, Rožupē, Rudzātos un Sutros, iedzīvotāju blīvumu un iedzīvotāju skaita izmaiņu tendences, reģistrētās decentralizēto kanalizāciju sistēmas, un noteica aglomerācijas robežas atbilstoši esošo tīklu izvietojumam.

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21. punktu, 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” 31.2 un 31.3 punktu, saskaņā ar Līvānu novada pašvaldības domes Attīstības plānošanas komisijas ierosinājumu, Līvānu novada pašvaldības dome atklāti balsojot ar 13 balsīm "Par" (Aija Smirnova, Andrejs Bondarevs, Dace Jankovska, Dāvids Rubens, Gatis Ziemelis, Ginta Kraukle, Guntis Endzels, Intis Svirskis, Jānis Magdaļenoks, Kristīne Kirilova, Liena Brūvere, Pēteris Romanovskis, Reinis Jačmenkins), "Pret" – nav, "Atturas" – nav, "Nepiedalās" – nav

NOLEMJ:

1. Noteikt notekūdeņu apsaimniekošanas aglomerācijas robežas Līvānu novadā saskaņā ar kartogrāfisko materiālu (skatīt pielikumā).

2. Mēneša laikā iesniegt Viedās administrācijas un reģionālās attīstības ministrijā pieņemto lēmumu un kartogrāfisko materiālu ar aglomerāciju robežām.

3. Noteikt, ka atbildīgais par lēmuma izpildi ir Līvānu novada Centrālas pārvaldes Plānošanas un attīstības nodaļas vides inženieris.

4. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*: kartogrāfiskais materiāls uz 6 lpp.

Sēdes vadītājs /paraksts/ Dāvids Rubens

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada Centrālās pārvaldes

Personāla vadības un administratīvās nodaļas vadītāja Inta Raubiška

Līvānos, 2025. gada 29.septembrī